L’Associació Nucli Antic presenta el nou número de la seua revista
2025-07-24

Dilluns que ve 30 de març, a les 19 h, en l’Embarronat de les Sitges, tindrà lloc la presentació de la revista “Nucli Antic. Revista cultural de Burjassot”, una publicació que periòdicament confecciona l’Associació del Nucli Antic i l’Almara de Burjassot i que compta amb la col·laboració, per a la seua edició i publicació, de l’Ajuntament de Burjassot, a través de l’Institut Municipal de Cultura i Joventut de Burjassot.

La revista s’ha convertit en un referent cultural per al municipi. A més de diferents articles que aborden diversos aspectes de l’actualitat de Burjassot, aquest nou número inclou un especial sobre l’emblemàtic monument de les Sitges i el seu entorn. Aquest especial està conformat per un conjunt de diferents articles que fan una aproximació al monument des de diferents àmbits com la seua història i origen, els últims estudis realitzats per part de la Universitat de València i la importància de les noves tecnologies per a l’estudi i posada en valor del conjunt arquitectònic i la qüestió de la rehabilitació.

L’Associació del Nucli Antic lliurarà un exemplar a tots els assistents a l’acte de presentació de la revista.